|  |
| --- |
| +\*xfs\*pvs\*Akl\*cvA\*xBj\*tCi\*llc\*tAr\*uEw\*tuE\*pBk\*-+\*yqw\*yDe\*ydg\*sgx\*ugc\*dzi\*lro\*wst\*ikz\*uyb\*zew\*-+\*eDs\*lyd\*lyd\*lyd\*lyd\*ylt\*udz\*aaj\*ifA\*ncj\*zfE\*-+\*ftw\*CBE\*xkr\*tkf\*Aqg\*osi\*mab\*aba\*ApA\*wuw\*onA\*-+\*ftA\*uDq\*hjs\*uaE\*usc\*rxb\*Adx\*obc\*ojr\*wrb\*uws\*-+\*xjq\*Byu\*Aub\*mju\*blE\*vxa\*nwF\*BEj\*kpy\*DCb\*uzq\*- |

****

R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Upravni odjel za imovinsko-

pravne poslove

KLASA: 112-01/24-02/14

URBROJ: 2177-1-06/01-24-1

Požega, 28. ožujka 2024.

Na temelju članka 19. stavka 1., u svezi članka 29. stavkom 1. Zakona o službenicima i namještenicima u lokalnoj i područnoj (regionalnoj) samoupravi (Narodne novine, broj: 86/08., 61/11., 4/18. i 112/19) (u nastavku teksta: ZSN), pročelnica Upravnog odjela za imovinsko-pravne poslove Grada Požege (OIB: 95699596710), raspisuje

**O G L A S**

I. Za prijam u službu na određeno vrijeme u Upravni odjel za imovinsko-pravne poslove, u Odsjek za provedbu ITU mehanizma (PT), **Višeg stručnog suradnika (2) za provedbu ITU mehanizama** (službenik II. kategorije, potkategorije viši stručni suradnik, 6. klasifikacijski rang), jedan (1) izvršitelj kao zamjena službenice za vrijeme trajanja rodiljnog odnosno roditeljskog dopusta.

Služba se zasniva uz obvezni probni rad u trajanju od dva (2) mjeseca.

Služba na određeno vrijeme ne može postati služba na neodređeno vrijeme, osim ako ZSN nije drugačije određeno.

II. Kandidati moraju ispunjavati opće uvjete za prijam u službu (punoljetnost, hrvatsko državljanstvo i zdravstvena sposobnost za obavljanje poslova radnog mjesta na koje se osoba prima) propisane u članku 12. ZSN-a.

Pored općih uvjeta za prijam u službu kandidati moraju ispunjavati i sljedeće posebne uvjete:

* sveučilišni diplomski studij ili sveučilišni integrirani prijediplomski i diplomski studij ili stručni

 diplomski studij društvenog ili tehničkog smjera

* najmanje jednu (1) godinu radnog iskustva na odgovarajućim poslovima
* položen državni ispit
* poznavanje rada na računalu.

III. Na ovom oglasu ravnopravno mogu sudjelovati kandidati oba spola, sukladno članku 13. Zakona o ravnopravnosti spolova (Narodne novine, broj: 82/08. i 69/17.), a izrazi koji se koriste u ovom oglasu uporabljeni su neutralno i odnose se na muške i ženske osobe.

IV. U službu ne može biti primljena osoba za čiji prijam postoje zapreke iz članka 15. i 16. ZSN-a.

V. Osobe koje prema posebnim propisima ostvaruju pravo prednosti pri zapošljavanju, moraju se u prijavi pozvati na to pravo, odnosno uz prijavu priložiti svu propisanu dokumentaciju prema posebnom zakonu i imaju prednost u odnosu na ostale kandidate samo pod jednakim uvjetima.

Kandidat može ostvariti pravo prednosti prilikom zapošljavanja, sukladno članku 101. Zakona o hrvatskim braniteljima iz Domovinskog rata i članovima njihovih obitelji (Narodne novine, broj: 121/17., 98/19., 84/21. i 156/23.) (u nastavku teksta: Zakona o hrvatskim braniteljima), članku 48.f Zakona o zaštiti vojnih i civilnih invalida rata (Narodne novine, broj: 33/92., 57/92., 77/92., 27/93., 58/93., 2/94., 76/94., 108/95., 108/96., 82/01., 103/03., 148/13. i 98/19.) (u nastavku teksta: Zakona o zaštiti vojnih i civilnih invalida rata), članku 47. Zakona o civilnim stradalnicima iz Domovinskog rata (Narodne novine, broj: 84/21.) (u nastavku teksta: Zakona o civilnim stradalnicima iz Domovinskog rata), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine, broj: 157/13., 152/14., 39/18. i 32/20.) (u nastavku teksta: Zakon o profesionalnoj rehabilitaciji) i članku 22. Ustavnog zakona o pravima nacionalnih manjina (Narodne novine, broj: 155/02., 47/10., 80/10. i 93/11.) (u nastavku teksta: Ustavni zakon) dužan je u prijavi na oglas pozvati se na to pravo te ima prednost u odnosu na ostale kandidate samo pod jednakim uvjetima.

Kandidat koji se poziva na pravo prilikom zapošljavanja sukladno članku 101. Zakona o hrvatskim braniteljima, uz prijavu na oglas dužan je dostaviti, osim dokaza o ispunjavanju traženih uvjeta i dokaze o ostvarivanju prava prednosti prilikom zapošljavanja iz članka 103. Zakona o hrvatskim braniteljima, dostupne na poveznici Ministarstva hrvatskih branitelja:

[https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapošljavanju-%20ZOHBDR%202021.pdf](https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf).

Kandidat koji se poziva na pravo prednosti u skladu člankom 48.f Zakona o zaštiti vojnih i civilnih invalida rata, uz prijavu na oglas dužan je priložiti, osim dokaza o ispunjavanju traženih uvjeta, i sve potrebne dokaze o ispunjavanju uvjeta odredbe na koju se poziva, odnosno dokaz o priznatom statusu, dokaz da to pravo već nije koristio te dokaz iz kojeg je vidljivo na koji je način prestao radni odnos kod posljednjeg poslodavca (ugovor, rješenje, odluka, sporazum i slično), a pravo prednosti ostvaruje samo pod uvjetom da nema osoba koje to pravo ostvaruju u skladu s odredbama Zakona o hrvatskim braniteljima iz Domovinskog rata i članovima njihovih obitelji.

Kandidat koji se poziva na pravo prednosti sukladno članku 47. Zakona o civilnim stradalnicima iz Domovinskog rata, dužan je, osim dokaza o ispunjavanju traženih uvjeta, priložiti i sve potrebne dokaze dostupne na poveznici Ministarstva hrvatskih branitelja:

[https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapošljavanju-20Zakon%20o%20civilnim%20stradalnicima%20iz%20DR.pdf](https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-20Zakon%20o%20civilnim%20stradalnicima%20iz%20DR.pdf).

Kandidat koji se poziva na pravo prednosti prilikom zapošljavanja sukladno članku 9. Zakona o profesionalnoj rehabilitaciji uz prijavu na oglas dužan je, osim dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom te dokaz o prestanku radnog odnosa kod posljednjeg poslodavca (ugovor, rješenje, odluka i sl.).

Kandidat koji se poziva na pravo prednosti prilikom zapošljavanja sukladno članku 22. Ustavnog zakona uz prijavu na oglas, osim dokaza o ispunjavanju traženih uvjeta, nije dužan dokazivati svoj status pripadnika nacionalne manjine.

VI. U prijavi na oglas navode se osobni podaci podnositelja prijave (osobno ime, OIB, datum i mjesto rođenja, adresa stanovanja, broj telefona ili mobitela, e-mail adresa, isključivo za potrebe postupka) i naziv radnog mjesta na koje se prijavljuje.

Prijavu je potrebno vlastoručno potpisati. Obrazac prijave može se preuzeti na ­web stranici Grada Požege ([www.pozega.hr](http://www.pozega.hr)).

 Uz prijavu na oglas kandidati su dužni priložiti:

1. životopis (sukladan odredbama ovog Oglasa)
2. dokaz o odgovarajućem stupnju obrazovanja (diploma) (ako kandidat uz prijavu priloži diplomu stečenu u inozemstvu, dužan je uz predmetnu diplomu dostaviti i rješenje o priznavanju inozemne visokoškolske kvalifikacije)
3. dokaz o hrvatskom državljanstvu (presliku važeće osobne iskaznice, presliku putovnice ili vojne iskaznice, presliku domovnice-ne stariju od 6 mjeseci sukladno članku 29. stavku 1. Zakona o hrvatskom državljanstvu (Narodne novine, broj: 53/91., 70/91., 28/92., 113/93., 130/11. i 110/15.)
4. dokaz o ukupnom radnom iskustvu (ispis elektroničkog zapisa o radno pravnom statusu / e-radna knjižica koja se vodi pri Hrvatskom zavodu za mirovinsko osiguranje), ne starija od šest (6) mjeseci
5. dokaz o radnom iskustvu ostvarenom na odgovarajućim poslovima u trajanju od najmanje jedne (1) godine, koji sadrži vrstu poslova koju je prijavitelj obavljao, vrstu stručne spreme tih poslova i razdoblje u kojem je obavljao te poslove (npr. preslika ugovora, rješenja ili potvrde poslodavca, odnosno druge dokaze), a koje je ujedno evidentirano i u elektroničkom zapisu Hrvatskog zavoda za mirovinsko osiguranje
6. uvjerenje nadležnog suda se protiv kandidata ne vodi kazneni postupak, ne starije od tri

 (3) mjeseca od zadnjeg dana roka za podnošenje prijava na oglas

1. vlastoručno potpisanu izjavu da za prijam u službu ne postoje zapreke iz članka 15. i 16.

 ZSN-a (obrazac prijave može se preuzeti na ­web stranici Grada Požege, [www.pozega.hr](http://www.pozega.hr))

1. dokaz o položenom državnom (stručnom) ispitu (presliku svjedodžbe) ukoliko ga je kandidat položio.

 Dokazi navedeni pod 4. i 5. točkom prethodnog stavka ove točke moraju biti dostavljeni kumulativno.

Uvjerenje o zdravstvenoj sposobnosti dostavlja izabrani kandidat prije donošenja rješenja o prijmu službu.

Isprave se prilažu u neovjerenom presliku, a izabrani kandidat dužan je prije donošenja rješenja o prijmu u službu dostaviti na uvid izvornike dokumentacije priložene uz prijavu na oglas.

Dopunu prijavi na oglas moguće je podnijeti zaključno do posljednjeg dana roka za predaju prijava.

Ispunjavanje uvjeta određuje se na posljednji dan roka za predaju prijava.

VII. Urednom prijavom smatra se prijava koja sadržava sve podatke i priloge navedene u oglasu.

Kandidati koji dostavljaju dokumentaciju na stranom jeziku dužni su uz istu dostaviti i ovjereni prijevod na hrvatski jezik.

Ako kandidat uz prijavu priloži dokumente u kojima osobni podaci nisu istovjetni, dužan je dostaviti i dokaz o njihovoj promjeni (preslik vjenčanog ili rodnog lista).

VIII. Prethodnoj provjeri znanja i sposobnosti kandidata mogu pristupiti samo kandidati koji ispunjavaju formalne uvjete iz oglasa. Kandidati koji ispunjavaju formalne uvjete iz oglasa i imaju pravo pristupiti testiranju biti će evidentirani lozinkom koja se sastoji od prvog slova imena i prvog slova prezimena i pet (5) zadnjih brojeva OIB-a i pod kojom će lozinkom biti pozvani na testiranje.

Ako kandidat ne pristupi prethodnoj provjeri znanja, smatra se da je povukao prijavu na oglas.

IX. Opis poslova i podaci o plaći radnih mjesta koja se popunjavaju ovim oglasom, način obavljanja prethodne provjere znanja i sposobnosti kandidata, područje provjere te pravni i drugi izvori za pripremanje kandidata za provjeru navedeni su na web stranici Grada Požege (www.pozega.hr).

Na oglasnoj ploči Grada Požege i web stranici Grada Požege ([www.pozega.hr](http://www.pozega.hr)) najmanje pet (5) dana prije održavanja provjere, bit će objavljeno vrijeme i mjesto održavanja prethodne provjere znanja i sposobnosti kandidata te popis lozinki kandidata koji imaju pravo pristupiti testiranju.

X. Prijava na oglas, s dokazima o ispunjavanju uvjeta podnose se u roku osam (8) dana od dana objave oglasa na Hrvatskom zavodu za zapošljavanje, Područni ured u Požegi i to neposredno ili preporučeno poštom, na adresu:

Grad Požega, Trg Sv. Trojstva 1, 34000 Požega,

s naznakom: „Za oglas - prijam službenika na određeno vrijeme u Upravni odjel

za imovinsko-pravne poslove“.

XI. Nepotpune i nepravodobne prijave neće se razmatrati.

Osobe koje podnesu nepotpune i nepravodobne prijave na oglas ne smatraju se kandidatima prijavljenim na oglas.

XII. O rezultatima oglasa, kandidati će biti obaviješteni u zakonskom roku.

PROČELNICA

Klara Miličvić, dipl.iur., v.r.